MOKYMO(SI) NUOTOLINIU BŪDU ATMINTINĖ MOKINIAMS

* **Pagrindinė nuotolinio mokymo aplinka yra el.dienynas TAMO:** teikti informaciją apie pamokas, namų darbus, vertinimą, švietimo pagalbą, lankomumą, pastabas.

**Skaitmeninės platformos** – EMA, EDUKA: užduotys, namų darbai, etest.lt – testavimo sistema.

**Vaizdo pamokos aplinka** – Teams, Zoom: pamokos transliavimo įrankis.

**Ryšio priemonė, pokalbių, žinučių aplinka** – Teams aplinka, elektroninis paštas (gmail), Messenger, Facebook klasių grupės: susirašinėjimui, pokalbiams.

* Visos pamokos - vaizdo pamokos, kurioms mokytojai iš anksto atsiųs prisijungimo nuorodą.
* Vaizdo pamokos metu mokinys turi būti matomas, mokytojui paprašius galima išjungti garsą.
* Nuotolinio mokymo pamokos vyks visomis darbo dienomis.
* Pamokos prasidės 8.30 val., prisijunkite prie e. dienyno ir žiūrėkite pagal tvarkaraštį esančių pamokų informaciją. Informaciją pateiks dalykų mokytojai individualiai. Visą informaciją apie pamokų organizavimą rasite e. dienyne, kaip ir įprastai (aprašytas pamokas, savarankiškam darbui skirtas užduotis kur ieškoti mokymosi informacijos ir kt.).
* Pamokų metu bus naudojami Jūsų turimi vadovėliai, pratybų sąsiuviniai, atlasai (turėkite netoli kompiuterio) interneto šaltiniai ir kita ugdymuisi reikalinga mokytojo parinkta medžiaga ir informacija.
* Savarankiškam darbui skirtas užduotis reikia atlikti tą pačią dieną, išskyrus mokytojo pateiktus kitus užduočių atlikimo terminus (pvz., gali būti užduotis skiriama ir savaitei bei pan.).
* Planuodami ugdymo turinį mokytojai peržiūrės jau analizuotas temas, įvertindami, ką nepakankamai gerai išmokote. Tai puikus laikas grįžti ir įtvirtinti žinias bei gebėjimus.
* Grįžtamajam ryšiui prašysime kai kuriuos Jūsų atliktus darbus fotografuoti, filmuoti ir atsiųsti mokytojų nurodytais el. adresais.
* Vaizdo pamokų metu prašome laikytis etiketo taisyklių (NE - valgymui, vaikščiojimui į kitus kambarius, triukšmavimui ir kt.).
* Nepamirškime naudojimosi saugiu internetu rekomendacijų.
* El. svetainėje rasite administracijos, mokytojų, švietimo pagalbos specialistų kontaktinius duomenis. Esant neaiškumas, drąsiai rašykite, skambinkite, konsultuokitės.
* Būkime sveiki